Krea-gruppe Vesterbro
2030-08-26 13:00 - 16:00 (Europe/Copenhagen) | Caritas Stenosgade, Stenosgade 4A, København V, 1616, Denmark
Gruppen er et mødested for alle, der har lyst til at mødes, være kreative sammen og nørkle med noget i hænderne. Der er fokus på at skabe fællesskaber og livsglæde gennem en fælles interesse for at være kreativ.
Der er ingen krav om kreative kompetencer, og har man blot lyst til at komme for at få en kop kaffe eller at sidde med sit eget kreaprojekt eller strikketøj, så er man også velkommen! Ved hvert møde vil vi have fokus på en særlig aktivitet (se programmet nedenfor), som man er velkommen til at tage del i, hvis man har lyst.
Møderne vil altid have et socialt fokus på fællesskabet og dét at kreere noget sammen – hvad end man lyster.
Praktisk information:

Kreagruppen mødes hver anden mandag i lige uger fra kl. 13-16
Vi mødes på Stenosgade 4A, 1616 København V. Man skal ind af den lille grønne dør på gadeplan og så ned i kælderen

Gåklub - Storkøbenhavn
2030-08-31 13:00 - 15:30
I Caritas Gåklub går vi sammen for at bevæge os, men mest af alt for at nyde hinandens selskab i dejlige omgivelser.
Vi er en åben gruppe, hvor der er plads til alle – uanset alder og kondition! Vi har på vores tur næsten altid både nye og gamle ansigter med, og vi vægter, at alle er en del af gruppen, hvad enten det er første eller tiende gang, man er med.
Bliv medlem af vores Facebook gruppe her, hvor vi ugentligt laver opslag om de kommende ture og hvor du kan tilmelde dig turene.
Se programmet i oversigten, som du finder længere nede på siden.
Du er velkommen til blot at dukke op, men sørg for at tjekke Facebook eller hjemmesiden forinden du går ud af døren i tilfælde af ændringer.
Mødesteder:
6. september kl. 13 – Indre København
– Denne lørdag tager vi ud og går et par gode skridt i indre Københavns gader. Vi lægger blandt andet vejen forbi Trinitatis Kirken (der burde være åben for et kig ind), Store Kannikestræde 15, hvor Peter Faber skrev “Højt fra træets grønne top”, Gråbrødre Torv, hvor man kan se de famøse Ildebrandshuse, Pistolstræde og Holmens Kirke (der også burde være åben, hvis der ikke er særlige arrangementer).
Mødested: Ved Nørreport station – foran Burger King (Frederiksborggade 12, 1360 København) kl. 13.
13. september kl. 13 – Sydhavnstippen
– Vi besøger den naturskønne Sydhavnstippen. På vejen derhen lægger vi vejen forbi Karens Minde Aksen og Dyremarken.
Mødested: Sjælør Station foran 7/11 kl. 13 (Carl Jacobsens Vej 1, 2500 København).
20. september kl. 13 – Lyngby Slot og Friboeshvile
– Lyngby gemmer på meget smukt natur og historie. Vi går hen til Lyngby Slot og slotspark og nyder naturen omkring. Herefter går vi på besøg på Friboeshvile, hvor vi får mulighed for at få et kig på den lokalhistoriske samling.
Mødested: Lyngby station foran Lagkagehuset (Jernbanepladsen 47B, 2800 Lyngby)
27. september kl. 13 – Søndermarken
– Gåværterne er afsted til Caritas Årsmøde, og derfor er denne tur uden vært. Men det stopper ikke fra at nyde lidt grøn natur; nemlig via en dejlig gåtur i Søndermarken.
Mødested: Foran 7/11 (indendørs ved trappenedgang til sporet) på Valby Station kl. 13
4. oktober kl. 13 – Hillerød og Frederiksborg Slot
– Hillerød bugner af vidunderlige steder. På denne tur besøger vi det smukke område omkring Frederiksborg Slot. Vi lægger også vejen forbi kunsthuset Annaborg.
Mødested: Hillerød Station foran 7/11 kl. 13 (Søndre Jernbanevej 34, 3400 Hillerød.)
11. oktober kl. 13 – SAS Flyvehistoriske Samling
– Vi går en dejlig tur langs Øresund og slutter ved SAS Flyvehistoriske Samling, hvor vi har fået mulighed for at få en særlig rundvisning i SAS’s historie.
Mødested: Femøren Metrostation ved opgang/nedgangen til Metroen fra Hedegaardsvej (på gadeplan)
18. oktober – Bispebjerg Hospitals Haver og Grundtvigskirken
– Haveanlægget ved Bispebjerg Hospital er fredsfyldt og emmer af ro og fordybelse. Vi nyder en slentretur i haverne og går efterfølgende på besøg i Grundtvigskirken.
Mødested: Ved Bispebjerg station – ved busstoppestedet, hvor nr. 12 (retning Vanløse) går fra (Tagensvej 147)
25. oktober – Botanisk Have og Davids Samling
– Botanisk Have byder altid på en afslappet atmosfære og en god gåtur. Vi starter her og går så til Davids Samling, hvor vi ser udstillingerne.
Mødested: Foran indgangen til Botanisk Have (den på hjørnet mellem Øster Voldgade og Gothersgade – se her: https://maps.app.goo.gl/LBWMrW74qDyTYc367) kl. 13.
Har du andre spørgsmål eller kommentarer så kontakt Christa på 31 32 66 78.
Er du interesseret i at blive frivillig gåvært, så hører vi gerne fra dig. Se mere om hvad rollen indebærer her
Caritas Ramblers
Caritas Ramblers is a walking club where we walk together to exercise but first and foremost to enjoy each other’s good company in nice outside settings.
We are an open group, where there is room for everyone regardless of age and physics. There are almost always both new and old faces, and it is important for us that everyone feels a part of the group, whether it is the first time they are joining or not.
Join us in our Facebook group here where we every week post the newest update about the walks and where you can sign up.
You can also find the program for the coming months below. If you wish to sign up to one or more of the walks, then please send an email with your name and phone number (in case there are changes for the walk). To join one of the walks, please send an mail to ckk@caritas.dk
For any other questions or comments, please contact Christa on +45 31 32 66 78
